**TARKISTUSOHJE 2014**  **LIITE 1 luonnos 16.9.2014**

**KAINUUN ELY-KESKUKSEN STRATEGINEN TULOSSOPIMUS 2012–2015 - TARKISTUSLOMAKE 2014**

**Huom!**

**Harmaa teksti on viime syksyn tarkistusesityksestä ja kaipaa vastuualueilta/yksiköistä poistoa/lisäystä tai päivitystä!**

|  |
| --- |
| **1. ELY-keskuksen johdon puolitoistavuotiskatsaus 2014** |
| * kuvataan strategiakauden alun tuloksia strategiapainopisteittäin LYHYESTI, mutta riittävän monipuolisesti keskuksen keskeiset toimialat kattaen, saatavissa olevien indikaattoritietojen (liite 2) ja muiden seurantatietojen perusteella. Keskeistä on raportoida erityisesti sellaiset asiat, joissa on odotettavissa, ettei tuloksiin päästä ja esitettävä syyt siihen.   **Alueen elinvoimaisuus**  Strategiakaudella on laadittu Kainuun ympäristöohjelma 2020, jonka toimeenpano osaltaan varmistaa Kainuun puhtaan ja monimuotoisen luonnon vaalimisen.  Hallintokokeilun päätyttyä 2012 lopussa sovittiin toimivien maakunnallisten yhteistyörakenteiden säilyttämisestä, jotta resurssien tehokas kohdentaminen aluekehitystarpeisiin ja tarvittaessa nopea reagointi suhdanne- ja rakennemuutostilanteisiin saadaan jatkossakin varmistettua.  Suhdannetilanteen heikentyminen on vaikuttanut Kainuun työllisyyteen selvästi. Työttömyys on kasvanut vuoden 2012 puolivälistä alkaen ja vuoden 2013 puolivälistä alkaen se on kasvanut enemmän kuin maassa keskimäärin. Tänä vuonna työttömiä työnhakijoita on ollut TE-toimistossa lähes 15 % vuoden takaista enemmän. Työllisyyden selvä heikentyminen on kasvattanut nuorisotyöttömyyttä ja erityisesti pitkäaikaistyöttömyyttä. Tänä vuonna nuorisotyöttömyys on ollut 10 % ja pitkäaikaistyöttömyys peräti kolmanneksen vuoden takaista korkeammalla. Myös jatkossa työttömyyden uskotaan edelleen kasvavan ja painuvan nykytasolle vasta noin vuoden kuluttua.  Työvoiman kysyntä on vähenemässä. Pitkään jatkunut taantuma uhkaa vähentää runsaasti työpaikkoja Kainuusta. Mittavat lomautukset saattavat ennen pitkää johtaa irtisanomisiin. Myös TE-toimistoon ilmoitetuilla uusilla avoimilla työpaikoilla mitaten uuden työvoiman tarve on vähentynyt, alkuvuoden 2014 aikana noin 3 % viime vuoden vastaavasta ajankohdasta. Jo vuonna 2013 työpaikkoja ilmoitettiin 12 % edellistä vuotta vähemmän.  Vuonna 2013 työllisyysaste oli 60,8 % ja työttömyysaste oli 11,7 %. Vuoden 2014 alun aikana työllisyysaste painui 57,8 %:iin ja työttömyysaste kohosi 17,4 %:iin. Suhdannetilanteesta johtuen työllisyysasteen (68 %) eikä työttömyysasteen (5,5 %) varsin haasteellisiin tavoitteisiin päästä vielä vuonna 2015.  Vesihuollon kehittämistä on strategiakaudella kyetty edistämään eri rahoitustahojen alueellisella yhteistyöllä asukkaiden ja elinkeinoelämän tarpeita tyydyttävästi. Sen sijaan vesihuoltolaitosten toimintojen integroitumiskehitykseen ei ole onnistuttu vaikuttamaan toivotulla tavalla. Maa-kunnallinen haja-asutusalueiden jätevesineuvontahanke on edennyt hyvin.  Yhdyskuntajätteiden laitosmaista ja koneellista käsittelyä on edistetty investointeja ja toimijoiden yhteistyötä tukemalla. Yhdyskuntajätteen hyötykäyttöaste on noussut yli 80 %:iin eli strategiakauden indikaattoritavoite on jo saavutettu. Vuonna 2016 mahdollisuus hyödyntää kotitalousjätteen energiajaetta Kainuussa päättyy, mikä asettaa oman haasteensa korkean hyötykäyttöasteen ylläpitämiseen.  Tuulivoimatoimijoiden kiinnostus sisämaan tuulivoimaan on lisääntynyt ja myös Kainuussa on vireillä useita YVA-prosesseja, tuulivoimayleis-kaavoja sekä vaihemaakuntakaava. Tilanne on kehittynyt haastavaksi sillä nykyisessä tilanteessa voimassa oleva maakuntakaava ei ohjaa tuulivoimarakentamista, mutta tilanne on korjaantumassa tuulivoimaa koskevan vaihemaakuntakaavan valmistuessa. Kaavoitushankkeiden yhteydessä on ollut havaittavissa, että yleinen mielipide tuulivoimapuistojen rakentamista kohtaan on muuttunut kriittisemmäksi. Uuden maa-kuntakaavan laadinnan tueksi on valmistunut suoalueiden moninaiskäyttöä yhteen sovittava Kainuun suohanke, joka myös on mahdollistanut soidensuojeluohjelman valmistelun tavoitteiden mukaisesti.  Strategiakaudella kaivostoiminnan ympäristövaikutuksiin ja patoturvallisuuteen liittyvän erikoistumisen ja keskitettyjen viranomaistehtävien puitteissa on annettu valtakunnallisesti asiantuntija-apua ja lausuntoja sekä tehty patovalvontaa lähes kaikkiin suunnitteilla, rakenteilla tai laajentamisvaiheessa oleviin kaivoksiin liittyen.  Strategiakauden alkua leimasivat poikkeukselliset olosuhteet sekä tilanteet kuten Talvivaaran allasvuodot vesistöpäästöineen, Kuluntalahden öljyonnettomuus sekä voimakkaat sateet kesällä 2012 seuraamuksineen. Talvivaaran toimintaan liittyvien erityiskysymysten vuoksi ELY-keskus on joutunut panostamaan voimavarojaan valvontatoimeen edelleen merkittävästi. Tilannetta on helpottanut se, että TEM ja YM ovat myöntäneet lisärahoitusta tähän tarkoitukseen. Tulvariskien hallintaa säännöstelyissä vesistöissä on parannettu kehittämällä säännöstelykäytäntöjä edelleen.  Maakunnan arvokkaiden maisema-alueiden päivitysinventointi on toteutettu ja niihin liittyvää kulttuurimaisemien hoitoa ja matkailullisia kehitys-hankkeita sekä maakunnallisen kulttuuriympäristöohjelman laadintaa on tuettu eri rahoituskeinoin. Positiivinen vire on ilmennyt mm. asukkaiden aktivoitumisena maisemanhoitokysymyksissä ja kulttuurimaisemien hoidossa.  Vesienhoitosuunnitelman toimenpideohjelman toteuttaminen on edennyt suunnitellulla tavalla ja myös kalatiestrategian toteuttamiseen liittyviä selvityksiä on pystyttä edistämään. Edellä mainittujen ohjelmien toimeenpanoon liittyy jatkossa merkittäviä rahoituksellisia epävarmuuksia.  Luonnonsuojelun edistäminen vapaaehtoisin toimin on onnistunut indikaattoritavoitteet ylittävästi METSO-ohjelmaa toteuttamalla. Kainuulaisten metsänomistajien kiinnostus vapaaehtoiseen suojeluun on jatkunut vilkkaana.  **Elinkeinoelämän menestystekijät**  Kainuussa yritysten liikevaihto on kehittynyt viime aikoina samankaltaisesti kuin maassa keskimäärin. Päätoimialoista teollisuus on jäänyt eniten jälkeen koko maan kehitystrendistä. Rakennusalalla liiketoiminnan kehitystrendi oli parin vuoden ajan koko maata selvästi suotuisampi, mutta ero kaventui viime vuoden lopulla. Nyt rakentamisessa vallitsee Kainuussa ennätyksellisen heikko suhdannetilanne. Myös tukku- ja vähittäiskaupan alalla liikevaihto kehittyi aiemmin koko maata hieman suotuisammin. Nyt myös kaupan ala ennakoi myynnin volyymin laskevan.  Myös henkilöstömäärä on kehittynyt Kainuussa viime aikoina samankaltaisesti kuin maassa keskimäärin. Rakentamisen ja tukku- ja vähittäiskaupan toimialoilla henkilöstömäärä on kehittynyt koko maata suotuisammin, mutta teollisuudessa selvästi koko maata heikommin. Nyt myös kaupan alalla ennakoidaan merkittävää työntekijöiden vähennystä.  Kainuun yrityskanta on ollut pitkällä aikavälillä hienoisessa kasvussa ja hitaasti uusiutumassa, kun aloittaneita yrityksiä on ollut niukasti enemmän kuin lopettaneita. Aloittavien yritysten osuus yrityskannasta on ollut ajoittain jopa hieman suurempi kuin maassa keskimäärin. Tämän vuoden alussa (1. nelj.) aloittavia yrityksiä oli hieman vähemmän kuin vuosi sitten ja aloittavien yritysten osuus yrityskannasta oli pienempi (2,1 %) kuin maassa keskimäärin (2,6 %).  Starttirahapäätöksiä on tehty TE-toimistossa tämä vuoden alun aikana 65 eli likipitäen samaa tahtia kuin vuosi sitten. ELY-keskuksen rahoitustoimenpitein tuettujen uusien yritysten määrällistä tavoitetta (210), joka on lähes 70 % vuosittain Kainuussa perustettujen kaikkien yritysten määrästä, ei tulla saavuttamaan vuonna 2015.    Kainuun työmarkkinoilla kehitys on johtanut yhä selvemmin työvoiman kysynnän ja tarjonnan kohtaanto-ongelmaan. Tilastokeskuksen työnantajahaastattelun mukaan Kainuussa vallitsee maan pahimmat rekrytointiongelmat. Rekrytointiongelmia koki tämän vuoden 1. neljänneksen aikana 40 % ja 2. neljänneksen aikana 38 % työvoimaa hankkineista toimipaikoista. Pk-yritykset pitävät ammattitaitoisen työvoiman saatavuutta yritysten kehittämisen merkittävänä esteenä.  Myös TE-toimiston ammattibarometrin arvioissa näkyy työmarkkinatilanteen heikkeneminen sekä työvoiman kysynnän ja tarjonnan tasapainon muuttuminen. Ylitarjontaa on lukuisissa ammateissa ja samanaikaisesti on myös pulaa useissa ammateissa. Vaikeinta työvoiman saanti on terveydenhuollon erityisasiantuntija- ja asiantuntijatehtäviin.  Haasteeseen vastataan jatkossa tiivistämällä yhteistyötä yritysten, koulutusorganisaatioiden ja kehittäjätahojen kanssa. Lisäksi selvitetään yritysten tulevaisuuden työvoimatarpeita, parannetaan osaamis- ja koulutustarpeiden ennakointia, koulutuksen joustavuutta ja työmarkkinavastaavuutta. Jatkossa painotetaan työllisyysmäärärahoja työvoiman osaamisen kehittämiseen.  North European Bio Tech Oy (NEB) on vastikään tehnyt investointipäätöksen Renforsin Rannan yritysalueelle bioetanolitehtaan rakentamisesta. Alueella toimivalla sahalla syntyvää sahanpurua raaka-aineena hyödyntävän laitoksen toiminnanharjoittaja on St1 Biofuels Oy. Tehtaan suunnittelun jälkeen rakennustyöt alkavat kesällä 2015. Tehdas tulee työllistämään suoraan 15−20 ja välillisesti noin 15 henkilöä. Tuotekehitys-, suunnittelu- ja rakennusaikana hankkeen työllistävä vaikutus on noin 200 henkilötyövuotta. Tuotannon on tarkoitus käynnistyä vuoden 2016 puolivälissä. Tehtaan tuotantokapasiteetti tulee olemaan 10 miljoonaa litraa bioetanolia vuodessa.  **Väestön hyvinvointi**  Jo pitkään jatkuneesta taantumasta johtuen uuden työvoiman kysyntä on selvästi vähentynyt. Se on vaikeuttanut vuodesta 2013 alkaen oppilaitoksista valmistuneiden työllistymistä, mistä johtuen nuorisotyöttömyys on kohonnut. Nuorisotakuun toimeenpano on kuitenkin viime aikoina toimijoiden tiivistä yhteistyöstä johtuen hieman kohentunut.  Kainuun väestö on vähentynyt maakunnasta pois suuntautuneen muuttoliikkeen vuoksi. Maahanmuutto on kasvanut. Työllisyyden heikentyminen on vaikeuttanut ulkomaalaisten työllistymistä, mistä johtuen ulkomaalaisten työttömyysaste on selvästi kohonnut.  Alle 25-vuotiaiden ja ulkomaalaisten työttömyysasteessa ei tulla pääsemään vuoden 2015 tavoitteisiin. |
| **2. Toimintaympäristön muutokset** |
| * kuvataan VAIN muutoksia, jotka aiheuttavat hyväksytyn strategisen sopimuksen tai vuoden 2015 tavoitteiden tarkistustarpeita (esitettävät indikaattorimuutokset merkitään taulukkopohjaan, muutosesitysten perustelut kerrotaan tässä)   ELY-keskuksen toimintaympäristössä on tapahtunut seuraavat muutokset:   * pitkittyneen taantuman seurauksena elinkeinoelämän toimintaedellytykset ovat heikentyneet. * työllisyys on heikentynyt, vaikutukset näkyvät yhä selvemmin strategiakauden lopussa, vuonna 2015. Toimialat: teollisuus, rakentaminen ja kauppa. * osaavan työvoiman saatavuus on heikentynyt ja rekrytointiongelmat ovat yleistyneet * tuulivoimahankkeiden positiivinen vire on kadonnut * biopolttoaineen merkittävä investointi (bioetanolitehdas) on käynnistynyt, puualan investoinnit (CLT-levytehdas, purun jalostus polttoaineeksi) ovat käynnistyneet * kaikki hankkeet eivät etene ja investoinnit laahaavat, Venäjä-pakoitteiden vaikutus näkyy myöhemmin (maatalous), rahoituslaitosten myöntämä rahoitus elinkeinotoimintaan on kiristynyt * ELY-keskuksen organisatoriset muutokset vuosien 2014-2015 aikana. Rakennerahastojen hallinnolliset tehtävät siirtyivät 1.1.2014/1.7.2014 Pohjois-Pohjanmaan ELY-keskukseen (rr-ELY). ELY-keskusten ja TE-toimistojen kehittämis- ja hallintotehtävät kootaan valtakunnallisesti KEHA-keskukseen 1.1.2015 alkaen.   **Osaavan työvoiman saatavuuden heikentyminen ja rekrytointiongelmien yleistyminen aiheuttaa strategisen tulossopimuksen tarkistamisen** (kohta 3.2). Lisäksi ELY-keskuksen toiminnan kehittäminen aiheuttaa muutamia lisäyksiä tulossopimukseen (kohta 3.4).  Muilta osin toimintaympäristön muutokset eivät aiheuta strategisen tulossopimuksen tarkistustarpeita. Muutokset aiheuttavat kuitenkin vuoden 2015 indikaattoritavoitteiden tarkistustarpeita seuraavasti:    **Työllisyysaste** – Työllisyys on heikentynyt Kainuussa tänä vuonna merkittävästi suhdannevaihtelusta johtuen. Vuonna 2013 työllisyysaste oli 60,8 % ja vuonna 2014/6 se oli 57,8 %. Vuodelle 2015 asetettu tavoite 68,0 % ei ole saavutettavissa. ELY-keskus esittää vuoden 2015 tavoitteeksi **62,0** %. Laskusuhdanteen jälkeen työllisyyden nopea kohottaminen on haasteellista. Ennusteiden ja barometrien mukaan lähitulevaisuuden ei odoteta tuovan vielä parannusta. Työllisyyden uskotaan kuitenkin kohoavan vuoden 2015 jälkimmäisellä puoliskolla.  **Työttömyysaste** – Työttömyys on kasvanut Kainuussa viime vuoden lopulla ja tämän vuoden alussa nopeammin kuin maassa keskimäärin. Vuonna 2013 työttömyysaste oli 11,7 % ja vuonna 2014/6 se oli 17,4 %. (v. 2013 koko maan työttömyysaste oli 8,2 % ja 6/2014 se oli 9,2 %). Vuodelle 2015 asetettu tavoite 5,5 % ole saavutettavissa. – ELY-keskus esittää vuoden 2015 tavoitteeksi **11,0 %**. Laskusuhdanteessa työttömyys on kohonnut nopeasti ja työttömyysjaksot ovat selvästi pitkittyneet. Työvoiman kysyntä on aiempaa vähäisempää ja työttömyys on edelleen kasvussa. Laskusuhdanteen jälkeen työttömyyden alentaminen on haasteellista. Uuden työvoiman palkkaaminen tapahtuu elinkeinoelämän piristymisen jälkeen viiveellä. Uusia työsuhteita syntyy vasta lomautettujen työhön paluun jälkeen hitaassa tahdissa. Työttömyyden ei uskota vähenevän merkittävämmin vielä ensi vuonna, vaan sen odotetaan vähenevän selvemmin vasta vuonna 2016.  **Alle 25-vuotiaiden työttömyysaste** – Nuorisotyöttömyys on kasvanut Kainuussa tänä vuonna selvästi nopeammin (6/2014 = 31,8 %) kuin maassa keskimäärin (6/2014 = 24,6 %). Vuodelle 2015 asetettu tavoite 12,0 % ei ole saavutettavissa. ELY-keskus esittää vuoden 2015 tavoitteeksi **15 %,** joka on valtion talousarvioesityksen 2015 mukainen koko maan tavoite.  **Ulkomaalaisten työttömyysaste**– Ulkomaalaisten työttömyys on kasvanut Kainuussa tänä vuonna nopeammin (1-7/2014 = 47,1 %) kuin maassa keskimäärin (1-7/2014 = 30,0 %). Vuodelle 2015 asetettu tavoite 17,0 % ei ole saavutettavissa. – ELY-keskus esittää vuoden 2015 tavoitteeksi **35,0 %**.  **Uusien yritysten määrä** – Suhdannetilanteen heikentyminen on vaikuttanut Kainuun elinkeinoelämään merkittävästi. Rahoitustoimenpitein perustettavien uusien yritysten määrän arvioidaan jäävän tänä vuonna selvästi alle tavoitetason (210). Vuodelle 2015 asetettu tavoite 210, joka olisi noin 67 % vuosittain Kainuussa perustettujen yritysten määrästä, ei ole saavutettavissa. ELY-keskus esittää vuoden 2015 tavoitteeksi **160**, jonka arvioidaan olevan ELY-keskuksen (ja TE-toimiston) rahoitustoimenpitein, lähinnä starttirahalla, syntyvien uusien yritysten määrän. |

|  |  |  |
| --- | --- | --- |
| **3. ELY -keskuksen esitys strategiseksi tulossopimuksen tarkistamiseksi** | | |
| **3.1. Alueen elinvoimaisuus** | | |
| **Strategiset painotukset** | **ELY –keskuksen muutosesitys**   * Muutettavaksi esitettäviin kohtiin kopioidaan hyväksytty sopimusteksti ja kirjoitetaan siihen esitettävä muutos alleviivattuna. * Ellei muutoksia esitetä, jätetään kohta tyhjäksi. | **Ministeriöiden kommentit** |
| **3.2. Elinkeinoelämän menestystekijät** | | |
| **Strategiset painotukset** | **ELY -keskuksen muutosesitys** | **Ministeriöiden kommentit** |
| Toimivat työmarkkinat ja osaavan työvoiman saatavuuden turvaaminen | Varmistetaan yritysten osaavan työvoiman saatavuus ennakointia ja verkostomaista toimintaa kehittämällä, painottamalla määrärahoja osaamisen kehittämiseen ja selvittämällä yritysten tulevaisuuden työvoimatarpeita.  Varmistetaan yritysten osaavan työvoiman saatavuus ja vähennetään rekrytointiongelmia tiivistämällä yhteistyötä työnantajien, koulutusorganisaatioiden ja kehittäjätahojen kanssa. Selvitetään työnantajien tulevaisuuden työvoimatarpeita, parannetaan osaamis- ja koulutustarpeiden ennakointia, koulutuksen joustavuutta ja työmarkkinavastaavuutta. Painotetaan työllisyysmäärärahoja työvoiman osaamisen kehittämiseen. |  |
| **3.3. Väestön hyvinvointi** | | |
| **Strategiset painotukset** | **ELY -keskuksen muutosesitys** | **Ministeriöiden kommentit** |
| **3.4. ELY -keskusten toiminnan kehittäminen** | | |
| **Strategiset painotukset** | **ELY -keskuksen muutosesitys** | **Ministeriöiden kommentit** |
| Johtajuus | KAI ELYn johtamisjärjestelmää muutetaan huomioimaan KEHA-keskuksen muodostaminen sekä useiden TEM:n hallinnonalan tehtävävelvotteiden keskittäminen muihin ELY-keskuksiin.  ELYn ja TE-toimiston tietoturva saatetaan vastaamaan VIP:n tietoturva-tasojen perustasoa.  ~~ELYn ja TE-toimiston tietoturva saatetaan vastaamaan VIP:n tietoturva-tasojen perustasoa.~~ |  |
| Henkilöstö | Työhyvinvointia parannetaan jatkuvasti TYHY -kyselyjen pohjalta osin yhteistyönä pohjoisten ELYjen kesken.  Työhyvinvointia parannetaan jatkuvasti TYHY -kyselyjen pohjalta osin yhteistyönä pohjoisten ELYjen kesken huomioiden erityisesti työyhteisöjen monipaikkaisuus ja monityönantajaisuus. |  |
| Strategiat ja toiminnan suunnittelu | Kehitetään POP ELYn kanssa sujuvat yhteistyökäytännöt sekä tiehallinnon että kalataloushallinnon tehtäväalueiden toteutukseen.  Kehitetään POP ELYn kanssa sujuvat yhteistyökäytännöt tiehallinnon ja kalataloushallinnon tehtäväalueiden sekä rakennerahasto-ohjelmien hallinnointiprosessin toteutukseen.  KAI ELY vahvistaa valtakunnallista rooliaan erikoistumisalueillaan patoturvallisuustehtävissä sekä kaivannaistoiminnan ympäristövaikutusten viranomaisosaamisessa ohjaavien ministeriöiden tuella.  KAI ELY vahvistaa valtakunnallista rooliaan erikoistumisalueillaan patoturvallisuustehtävissä sekä kaivannaistoiminnan ympäristövaikutusten viranomaisosaamisessa ohjaavien ministeriöiden tuella sekä osana pohjoisten ELYjen kaivannaisosaamisen erikoistumissuunnitelmaa. |  |
| Kumppanuudet ja resurssit (ks. kohta 5) | Suunnitellaan ja toteutetaan aluekehitykselle asetettuja tavoitteita toimimalla aktiivisesti Kainuun hallintokokeilun viranomaistahona maakuntahallituksen eri kokoonpanoissa sekä yhteisissä strategia-, ennakointi- ja seuranta- sekä rahoitusryhmissä.  Suunnitellaan ja toteutetaan aluekehitykselle asetettuja tavoitteita toimimalla aktiivisesti viranomaistahona maakunnan yhteistyöryhmässä (MYR) sekä yhteisissä strategia-, ennakointi- ja seuranta- sekä rahoitusryhmissä. |  |
| Prosessit | Toiminnan sähköistämisen myötä otetaan käyttöön uudet tai muuttuneet toimintaprosessit. Huolehditaan muutostilanteissa erityisesti tietoturvallisuudesta. |  |
| Sisäinen valvonta ja riskien  hallinta | Varmistetaan riskienhallinnan menettelyillä KAI ELYn ja TE-toimiston tavoitteiden saavuttaminen. Tiedotetaan menettelyistä henkilöstölle. |  |
| Tietoturvallisuus | Kehitetään tietoturvallisuutta tavoitteena korotettu tietoturvataso vuoden 2015 loppuun mennessä. |  |
| **4. ELY -keskuksen erikoistumis- ja keskittämistehtävät** |  | **Ministeriöiden kommentit** |
| * ELY voi tehdä ehdotuksia keskittämis- tai erikoistumistehtävistä: kuvataan ehdotettu tehtävä ja resurssitarve, mitä ohjaavaa tahoa koskee sekä perustelut * Päätökset tehdään kunkin asian edellyttämällä menettelyllä ELY-johtoryhmän hyväksymien linjausten mukaisesti |  |  |
| **5. Resurssit** | | |
| Toimintamenomäärärahat   * pohjataulukko, liite 3   Määrällinen HESSU -yhteenveto, liite 4 | 3.9.2014 saadun viestin mukaan voidaan tässä vaiheessa jättää tekemättä liitteet 3 ja 4 (toimintamenot ja HESSU) |  |
| Ministeriöiden ohjauksessa  olevat substanssimäärärahat   * Jos sopimuksen muutosesitys (tms. esim. kehyspäätös) edellyttää taulukon päivittämistä niin muutokset merkitään hyväksytyn sopimuksen liitteenä 3 olevaan taulukkoon (merkitään punaisella) |  |  |
| **6. Mahdollinen neuvottelu** | **ELY -keskuksen neuvotteluesitys** | **Ministeriöiden kommentit** |
| * Sopimusten tarkistukset tehdään **pääasiassa kirjallisella menettelyllä.** Strategista merkitystä omaavasta aiheesta voidaan kuitenkin tarvittaessa järjestää neuvottelu (pl. toimintamenot) * Kuvataan lyhyesti neuvotteluaihe/-aiheet ja mitä ohjaavia tahoja koskee |  |  |